C 214/156
SL
Uradni list Evropske unije
16.6.2023
četrtek 19. januarja 2023
AE.
ker bi bilo treba te vidike, povezane s povečanjem moči motorja iz posebnih varnostnih razlogov, financirati s subvencijami, pod določenimi pogoji pa bi jih moral podpirati ESPRA, pod pogojem, da ne povečujejo ribolovnega napora ali ribolovne sposobnosti; ker bi morala biti podpora ESPRA zato na voljo tudi za poglabljanje dna v pristaniščih in lukah; AF. ker je mali ribolov v primerjavi z industrijskim veliko bolj odvisen od razmer na morju, kar glede na vrsto plovila in orodja vodi do večje neenakomernosti v ribolovnih obdobjih, to pa vpliva na število delovnih dni na leto, ko so plovbe možne; AG.
ker je obrtniški ribolov trajnosten z vidika biološkega upravljanja staležev rib ter virov in selektivnosti, pa tudi z družbenega in gospodarskega vidika, kar vse prispeva k močni zakoreninjenosti te dejavnosti; AH.
ker so med dejavniki pritiska na staleže rib, ki povzročajo tudi neposredno in posredno škodo ribištvu, onesnaževanje, izguba habitatov, pomorski promet in konkurenca pri rabi prostora, pa tudi podnebne spremembe, katerih resne posledice so naraščanje temperature vode, zakisljevanje, spremembe oceanskih tokov, asinhronost vrst in pojav neavtohtonih vrst; AI.
ker je treba sprejeti ukrepe za krepitev odpornosti obalnih skupnosti, da bi se povečale zmogljivosti za prilagajanje podnebnim spremembam in krizam ter blažitev njihovih vplivov;
AJ.
ker lahko mali ribolov prispeva tudi k razogljičenju in večji energetski učinkovitosti ter posledično k prizadevanjem za blažitev podnebnih sprememb;
AK.
ker je mali ribolov v EU zelo pomemben, zlasti za številne ribiške skupnosti, v kombinaciji z industrijskim in globokomorskim ribolovom; AL. ker je treba številne vzroke za slabšanje socialno-ekonomskih razmer v sektorju še razrešiti, vključno s potrebo po krepitvi položaja ribičev v dobavni verigi; AM. ker bi priznanje organizacij proizvajalcev, združenj in ribiških stanovskih organizacij omogočilo njihov dostop do finančne pomoči, spodbujanje njihove dejavne udeležbe prek soupravljanja pa bi lahko učinkovito izboljšalo zaslužek v sektorju; AN. ker na zaslužek malega, obrtniškega in priobalnega ribolova vplivajo nestanovitne cene in velika tržna nihanja, ki so občutljiva na številne zunanje dejavnike, kot je pandemija covida-19; AO.
ker so različni sistemi prihodkov in plač v ribiškem sektorju zelo spremenljivi in v veliki meri odvisni od ribolovnih možnosti, ki jih ponuja morje, kar je eden od dejavnikov, zaradi katerih ta sistem nove generacije vse manj zanima; AP. ker imajo ribiški delavci pogosto nizke plače in se morajo v poklicu, ki je še vedno najnevarnejši na svetu, spopadati s težkimi – pogosto negotovimi – delovnimi pogoji, medtem ko je zaradi naraščajočih stroškov, povezanih z ustanovitvijo ribiškega podjetja in vse večjo koncentracijo v panogi, ta poklic manj privlačen, zlasti za mlade; AQ.
ker na trgih pogosto prevladuje majhno število uveljavljenih proizvodov, proizvodi malega ribolova, ki so trajnostna alternativa močno izkoriščanim vrstam, pa pri trženju ne dobijo dovolj pozornosti; ker potrošniki pogosto ne morejo pridobiti vseh informacij o proizvodu, ki ga kupujejo, oziroma informacij o uporabljenem proizvodnem sistemu in ribolovnem orodju; AR. ker je trajnostna dobičkonosnost malega ribolova pomembna za povečanje privlačnosti sektorja; AS. ker mala plovila zaradi težav, ki jih imajo pri dokazovanju svoje ribolovne zgodovine, čutijo največje posledice izzivov, povezanih z dodeljevanjem dovoljenj za ribolov v vodah Združenega kraljestva;